b"\n_START_ARTICLE_\nVolubilis\n_START_SECTION_\nRuinerne\n_START_PARAGRAPH_\nRuinerne blev skadet under Jordsk\xc3\xa6lvet i Lissabon i 1755, og i de f\xc3\xb8lgende \xc3\xa5r blev marmoren her fjernet og brugt til byggeprojekter i den n\xc3\xa6rliggende by Meknes._NEWLINE_Franske ark\xc3\xa6ologer begyndte udgravninger her i 1915, og omfattende rester af romerbyen er blevet afd\xc3\xa6kket. Siden 2000 er udgravningerne udf\xc3\xb8rt af University College London og det marokkanske Institut National des Sciences de l\xe2\x80\x99Arch\xc3\xa9ologie et du Patrimoine, under ledelse af Elizabeth Fentress, Gaetano Palumbo og Hassan Limane. Disse udgravninger har afd\xc3\xa6kket det som ser ud til at v\xc3\xa6re Idris' palads, nedenfor og vest for romerbyen. Udgravningerne har ogs\xc3\xa5 afd\xc3\xa6kket en middelalderby."